ข้อบังคับกองทุนสนับสนุนการสร้างเสริมสุขภาพว่าด้วยการเงินการบัญชี การพัสดุ และทรัพย์สินของกองทุนพ.ศ. ๒๕๔๗[๑] โดยที่เป็นการสมควรกำหนดให้มีข้อบังคับกองทุนสนับสนุนการสร้างเสริมสุขภาพว่าด้วยการเงิน การบัญชี การพัสดุและทรัพย์สินของกองทุนอาศัยอำนาจตามความในมาตรา๑๖ และ ๒๑ (๕) (ฉ) แห่งพระราชบัญญัติกองทุนสนับสนุนการสร้างเสริมสุขภาพ พ.ศ. ๒๕๔๔คณะกรรมการกองทุนสนับสนุนการสร้างเสริมสุขภาพ ในการประชุมครั้งที่ ๖/๒๕๔๗เมื่อวันที่ ๒๙ พฤศจิกายน พ.ศ. ๒๕๔๗ ได้มีมติให้ออกข้อบังคับไว้ ดังนี้ข้อ ๑ ข้อบังคับนี้เรียกว่า ข้อบังคับกองทุนสนับสนุนการสร้างเสริมสุขภาพว่าด้วยการเงินการบัญชี การพัสดุและทรัพย์สินของกองทุน พ.ศ. ๒๕๔๗ข้อ ๒ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปและให้ยกเลิกข้อบังคับสำนักงานสนับสนุนการสร้างเสริมสุขภาพว่าด้วยการเงินและทรัพย์สิน พ.ศ. ๒๕๔๔และข้อบังคับสำนักงานสนับสนุนการสร้างเสริมสุขภาพ ว่าด้วยการพัสดุ พ.ศ. ๒๕๔๔และบรรดาระเบียบ ประกาศ คำสั่งหลักเกณฑ์หรือวิธีการที่ออกตามข้อบังคับดังกล่าวข้างต้นซึ่งอนุโลมใช้ตามมติที่ประชุมคณะกรรมการกองทุนสนับสนุนการสร้างเสริมสุขภาพในการประชุมครั้งที่ ๑/๒๕๔๕ เมื่อวันที่ ๘ มกราคม พ.ศ. ๒๕๔๕และให้ใช้ข้อบังคับนี้แทนข้อ ๓ ในข้อบังคับนี้พระราชบัญญัติ หมายความว่าพระราชบัญญัติกองทุนสนับสนุนการสร้างเสริมสุขภาพ พ.ศ. ๒๕๔๔กองทุน หมายความว่ากองทุนสนับสนุนการสร้างเสริมสุขภาพประธานกรรมการ หมายความว่าประธานกรรมการกองทุนสนับสนุนการสร้างเสริมสุขภาพคณะกรรมการ หมายความว่าคณะกรรมการกองทุนสนับสนุนการสร้างเสริมสุขภาพสำนักงาน หมายความว่าสำนักงานกองทุนสนับสนุนการสร้างเสริมสุขภาพผู้จัดการ หมายความว่าผู้จัดการกองทุนสนับสนุนการสร้างเสริมสุขภาพผู้ปฏิบัติงาน หมายความว่าเจ้าหน้าที่และลูกจ้างผู้ปฏิบัติงานในสำนักงานกองทุนสนับสนุนการสร้างเสริมสุขภาพปีบัญชี หมายความว่า ระยะเวลาตั้งแต่วันที่ ๑ตุลาคมของปีหนึ่ง ถึงวันที่ ๓๐ กันยายน ของปีถัดไป และให้ใช้ พ.ศ.ของปีถัดไปเป็นชื่อของปีบัญชีนั้นงบประมาณรายจ่าย หมายความว่าจำนวนเงินอย่างสูงที่อนุญาตให้จ่ายหรือก่อหนี้ผูกพันได้ตามวัตถุประสงค์และในระยะเวลาที่กำหนดในแต่ละปีบัญชีพัสดุ หมายความว่า วัสดุ ครุภัณฑ์ ที่ดินสิ่งปลูกสร้าง และการจ้าง เว้นแต่ข้อบังคับนี้กำหนดไว้เป็นอย่างอื่นการพัสดุ หมายถึง การจัดทำเอง การซื้อ การจ้างการเช่า การจำหน่าย และการประกันภัยข้อ ๔ให้ผู้จัดการเป็นผู้รักษาการตามข้อบังคับนี้ และมีอำนาจดำเนินการดังนี้(๑)ออกระเบียบ คำสั่ง หลักเกณฑ์ และวิธีการเพื่อประโยชน์ในการปฏิบัติการตามข้อบังคับนี้(๒)มอบอำนาจที่เป็นของผู้จัดการตามข้อบังคับนี้ให้ผู้อื่นปฏิบัติงานแทน(๓)ปรับปรุง เปลี่ยนแปลงระเบียบ คำสั่ง หลักเกณฑ์และวิธีการที่ออกตามข้อบังคับนี้ในกรณีที่เห็นสมควรข้อ ๕ในกรณีที่สำนักงานมีปัญหาในการปฏิบัติตามข้อบังคับนี้ให้ประธานกรรมการเป็นผู้วินิจฉัยชี้ขาดหมวด ๑กองทุนและรายได้ ข้อ ๖ ให้กองทุนตามพระราชบัญญัติ มาตรา ๕เป็นทุนหมุนเวียนและใช้จ่ายสำหรับการดำเนินงานตามวัตถุประสงค์ในมาตรา ๕โดยกองทุนประกอบด้วย(๑)เงินบำรุงกองทุนที่จัดเก็บตามมาตรา ๑๑ แห่งพระราชบัญญัติ(๒)เงินและทรัพย์สินที่ได้รับและโอนตามมาตรา ๔๓ แห่งพระราชบัญญัติ(๓)เงินอุดหนุนจากรัฐบาล(๔)เงินอุดหนุนจากภาคเอกชนหรือองค์กรอื่นรวมทั้งจากต่างประเทศหรือองค์การระหว่างประเทศและเงินหรือทรัพย์สินที่มีผู้อุทิศให้(๕)ค่าธรรมเนียม ค่าบำรุง ค่าตอบแทน ค่าบริการ หรือรายได้จากการดำเนินการ(๖)ดอกผลของเงินหรือรายได้จากทรัพย์สินของสำนักงานข้อ ๗ให้สำนักงานเป็นผู้รับผิดชอบในการบริหารกองทุนให้เป็นไปตามแผนข้อบังคับระเบียบ และมติของคณะกรรมการข้อ ๘ สำนักงานอาจจัดหาผลประโยชน์จากกองทุนดังนี้(๑)ซื้อพันธบัตรรัฐบาล(๒)ซื้อพันธบัตร หรือหุ้นกู้ของรัฐวิสาหกิจ(๓)ซื้อตั๋วเงินคลัง(๔)นำฝากธนาคารที่เป็นรัฐวิสาหกิจหรือธนาคารพาณิชย์(๕)ซื้อตั๋วสัญญาใช้เงินจากสถาบันการเงินของรัฐ หรือของเอกชนที่มีฐานะมั่นคงโดยมีธนาคารอาวัล(๖)วิธีการอื่น ๆ ที่คณะกรรมการอนุมัติข้อ ๙ ให้สำนักงานนำหลักทรัพย์รายได้ที่ได้มาทุกประเภทเข้ากองทุน และจะหักไว้ใช้จ่ายเพื่อการใดก่อนนำเข้ากองทุนไม่ได้ข้อ ๑๐ การรับเงินทุกประเภทยกเว้นเงินงบประมาณแผ่นดิน จะต้องออกใบเสร็จรับเงินไว้เป็นหลักฐานแบบของใบเสร็จรับเงินต้องเป็นไปตามที่สำนักงานกำหนดโดยมีเลขที่ใบเสร็จรับเงินเรียงตามลำดับไว้ทุกฉบับ และมีทะเบียนคุมใบเสร็จรับเงินและหลักฐานการเบิกใบเสร็จรับเงินที่สามารถตรวจสอบได้ข้อ ๑๑ให้สำนักผู้จัดการเป็นผู้จัดเก็บเงินทุกประเภทและให้นำเงินที่ได้มาฝากธนาคารในวันนั้นหรืออย่างช้าภายใน ๒วันทำการถัดจากวันที่ได้รับข้อ ๑๒ให้สำนักผู้จัดการเก็บเงินสดในมือสำรองจ่ายได้ไม่เกินห้าหมื่นบาทถ้วนต่อวันเว้นแต่เงินสดซึ่งเบิกมาเพื่อจ่ายเฉพาะกิจเป็นคราว ๆ ไปในกรณีที่มีความจำเป็นต้องเก็บเงินสำรองจ่ายสูงกว่าวงเงินดังกล่าวให้กระทำได้โดยได้รับอนุมัติจากคณะกรรมการหมวด ๒รายจ่าย ข้อ ๑๓ รายจ่ายของกองทุนแบ่งเป็นประเภทต่าง ๆดังนี้(๑)รายจ่ายเพื่อการบริหารจัดการสำนักงาน ได้แก่ก.ค่าใช้จ่ายดำเนินการ ได้แก่ เงินเดือน ค่าจ้าง ค่าตอบแทนค่าใช้สอยและวัสดุค่าสาธารณูปโภค ค่าสวัสดิการ และค่าใช้จ่ายอื่น ๆข.รายจ่ายลงทุนเพื่อดำเนินการปกติ ได้แก่ รายจ่ายลงทุนเพื่อให้ได้มาซึ่งที่ดิน สิ่งก่อสร้างหรือครุภัณฑ์ค.ค่าใช้จ่ายอื่นในกิจกรรมต่าง ๆ ของสำนักงาน(๒)รายจ่ายสนับสนุนโครงการที่เป็นภารกิจของสำนักงาน ได้แก่ก.ทุนสนับสนุนโครงการข.ทุนอุดหนุนและค่าจ้างเหมาดำเนินการศึกษา วิจัย พัฒนา สำรวจ และดำเนินกิจกรรมอื่น ๆที่เกี่ยวข้องกับการสนับสนุนการทำงานค.ค่าใช้จ่ายในการพัฒนา การบริหาร หรือกำกับ โครงการง.รายจ่ายอื่น ๆ ที่ผู้จัดการเห็นสมควร(๓)รายจ่ายเพื่อการบริหารกองทุน(๔)รายจ่ายลงทุนเพื่อจัดหาประโยชน์ตามข้อ ๘รายจ่ายเพื่อการบริหารจัดการสำนักงานตาม(๑) จะต้องไม่เกินร้อยละสิบของงบประมาณรายจ่ายประจำปีของสำนักงานเว้นแต่ในกรณีที่มีความจำเป็น หรือมีเหตุอันสมควร ก็ให้ขออนุมัติคณะกรรมการ ก่อนข้อ ๑๔ประเภทรายจ่ายเพื่อการบริหารจัดการสำนักงานแบ่งเป็นหมวด ได้แก่(๑)หมวดเงินเดือนและค่าจ้างประจำ(๒)หมวดค่าตอบแทน ใช้สอย และวัสดุ(๓)หมวดค่าสาธารณูปโภค(๔)หมวดค่าครุภัณฑ์ ที่ดิน และสิ่งก่อสร้าง(๕)หมวดรายจ่ายอื่น ๆข้อ ๑๕ให้ผู้จัดการมีอำนาจอนุมัติการสั่งจ่ายเงินเพื่อให้มีการดำเนินโครงการหรือกิจกรรมหรือการจัดซื้อจัดจ้างโดยให้เป็นไปตามผลการอนุมัติในแต่ละลำดับชั้นของหลักเกณฑ์และวิธีการในการจัดสรรงบประมาณที่คณะกรรมการกำหนดทั้งนี้ ให้คำนึงถึงการจ่ายเงินเพื่อให้มีการดำเนินงานตลอดจนการติดตามควบคุมผลงานอย่างมีประสิทธิภาพข้อ ๑๖การเบิกจ่ายเงินให้เป็นไปตามระเบียบที่ผู้จัดการกำหนดหมวด ๓ทรัพย์สิน ข้อ ๑๗ สำนักงานมีทรัพย์สินประเภทต่าง ๆ ดังนี้(๑)ทรัพย์สินหมุนเวียน ได้แก่ เงินสดหรือทรัพย์สินอื่นที่มีเหตุผลคาดหมายได้ว่าจะเปลี่ยนเป็นเงินสด หรือขายหรือใช้หมดไป ระหว่างรอบระยะเวลาดำเนินงานปกติของสำนักงาน เช่น เงินฝากธนาคารและหนี้สิน เป็นต้น(๒)ทรัพย์สินถาวร ได้แก่ ทรัพย์สินอันมีลักษณะคงทนที่ใช้ในการดำเนินกิจการและใช้ได้นานเกินกว่าหนึ่งรอบระยะเวลาดำเนินงานตามปกติแต่มิได้มีไว้เพื่อขาย เช่น ที่ดิน สิ่งปลูกสร้าง และครุภัณฑ์ เป็นต้น(๓)ทรัพย์สินอื่น ๆ ได้แก่ ทรัพย์สินที่ไม่อาจจัดเข้าเป็นทรัพย์สินหมุนเวียนหรือทรัพย์สินถาวรได้ เช่น ทรัพย์สินทางปัญญา ลิขสิทธิ์ เงินประกัน เงินมัดจำและเงินลงทุนระยะยาวเป็นต้นข้อ ๑๘ให้สำนักงานจัดเก็บเอกสารทางการเงินและบัญชีและทะเบียนทรัพย์สินไว้เป็นหลักฐานให้อยู่ในสภาพที่สามารถตรวจสอบได้หมวด ๔การงบประมาณ ข้อ ๑๙ให้สำนักงานจัดทำแผนงบประมาณเป็นประจำทุกปีตามหลักเกณฑ์และวิธีการจัดสรรเงินเพื่อการสนับสนุนโครงการและกิจกรรมที่คณะกรรมการกำหนดข้อ ๒๐ เงินกองทุนที่จะนำมาใช้จ่ายในแต่ละปีบัญชีให้สำนักงานจัดทำงบประมาณรายรับรายจ่ายประจำปีเสนอคณะกรรมการพิจารณาอนุมัติใช้เป็นงบประมาณในปีบัญชีนั้น ๆข้อ ๒๑ การโอนหรือเปลี่ยนแปลงรายการประเภทรายจ่ายเพื่อการบริหารจัดการสำนักงานภายในหมวดรายจ่ายหรือการเปลี่ยนแปลงหมวดรายจ่ายโดยไม่เพิ่มวงเงินงบประมาณให้ผู้จัดการเป็นผู้พิจารณาอนุมัติการโอนหรือเปลี่ยนแปลงรายจ่ายสนับสนุนโครงการและรายจ่ายเพื่อการบริหารกองทุนให้เป็นไปตามหลักเกณฑ์และวิธีการจัดสรรเงินเพื่อการสนับสนุนโครงการและกิจกรรมที่คณะกรรมการกำหนดในกรณีที่การโอนหรือเปลี่ยนแปลงรายการเกินกว่าวงเงินที่คณะกรรมการได้อนุมัติไว้ให้ขออนุมัติจากคณะกรรมการข้อ ๒๒ในกรณีตั้งงบประมาณรายจ่ายประจำปีเพิ่มเติมระหว่างปี ให้ผู้จัดการนำเสนอคณะกรรมการเพื่อพิจารณาอนุมัติข้อ ๒๓ ค่าใช้จ่ายที่เกิดขึ้นในปีบัญชีใดให้เบิกจ่ายจากงบประมาณภายในปีบัญชีนั้น แต่หากมีเหตุผลและความจำเป็นจะต้องเบิกจ่ายข้ามปีให้ถือเป็นรายจ่ายของงบประมาณปีถัดไปข้อ ๒๔การเริ่มโครงการใหม่ที่มีวัตถุประสงค์สอดคล้องกับภารกิจของสำนักงานระหว่างปีบัญชีใดโดยได้รับเงินสนับสนุนจากองค์การระหว่างประเทศหรือองค์การอื่น ๆให้ผู้จัดการดำเนินการตั้งงบประมาณรายจ่ายประจำปีนั้นเพิ่มเติมได้เท่ากับจำนวนเงินที่ได้รับการสนับสนุนนั้นและรายงานให้คณะกรรมการทราบหมวด ๕การเงินและการบัญชี ข้อ ๒๕ ให้สำนักผู้จัดการจัดทำบัญชีตามหลักสากลหลักฐานที่ใช้ในการลงบัญชีจะต้องเก็บรักษาไว้ให้เป็นระเบียบเพื่อสะดวกในการตรวจสอบและเก็บรักษาไว้ไม่น้อยกว่าห้าปีในกรณีที่เป็นหนังสือหรือเอกสารเกี่ยวกับการรับเงินการจ่ายเงิน หรือการก่อหนี้ผูกพันทางการเงิน ที่ไม่มีหลักฐานแห่งการก่อหนี้เปลี่ยนแปลง โอน สงวนหรือระงับซึ่งสิทธิทางการเงิน รวมถึงหนังสือหรือเอกสารเกี่ยวกับการรับเงินการจ่ายเงิน หรือการก่อหนี้ผูกพันทางการเงินที่หมดความจำเป็นในการใช้เป็นหลักฐานแห่งการก่อหนี้ เปลี่ยนแปลง โอน สงวนหรือระงับซึ่งสิทธิในทางการเงิน เพราะได้มีหนังสือหรือเอกสารอื่นที่สามารถนำใช้อ้างอิงหรือทดแทนหนังสือหรือเอกสารดังกล่าวแล้วและสำนักงานการตรวจเงินแผ่นดินหรือบุคคลภายนอกที่ทำหน้าที่ตรวจสอบแทนสำนักงานการตรวจเงินแผ่นดินตรวจสอบแล้วไม่มีปัญหาหรือเป็นเอกสารที่ไม่มีความจำเป็นต้องใช้ประกอบการตรวจสอบหรือการใด ๆ อีกให้เก็บรักษาไว้อย่างน้อยหนึ่งปี แล้วจึงจำหน่ายข้อ ๒๖การบันทึกบัญชีให้เป็นไปตามหลักการบัญชีที่ยอมรับกันทั่วไปข้อ ๒๗ ให้สำนักงานรับผิดชอบจัดทำรายงานการเงินดังนี้(๑)ให้สำนักผู้จัดการจัดทำรายงาน รับ - จ่าย และเงินคงเหลือประจำเดือนของสำนักงานเสนอต่อผู้จัดการภายในวันที่๑๕ ของเดือนถัดไปแล้วแจ้งให้คณะกรรมการทราบนอกจากนี้ให้จัดทำวิเคราะห์รายงานการเงินรายไตรมาสแจ้งให้คณะกรรมการทราบด้วย(๒)เมื่อสิ้นสุดปีบัญชี ให้สำนักผู้จัดการจัดทำงบการเงินเสนอคณะกรรมการภายใน ๙๐ วันนับแต่วันปิดบัญชีประจำปีบัญชีหมวด ๖การพัสดุ ข้อ ๒๘ให้ผู้จัดการโดยความเห็นชอบของคณะกรรมการกำหนดหลักเกณฑ์การบริหารงานพัสดุซึ่งรวมถึงการจัดหาพัสดุการตรวจรับพัสดุ และการควบคุมพัสดุข้อ ๒๙ ให้ผู้จัดการมีอำนาจอนุมัติการจัดหาพัสดุในวงเงินครั้งละไม่เกินยี่สิบล้านบาท หากเกินวงเงินกำหนดให้ผู้จัดการอนุมัติโดยความเห็นชอบของคณะกรรมการหรือตามผลการอนุมัติในการจัดซื้อจัดจ้าง แล้วแต่กรณีอำนาจในการอนุมัติการจัดหาพัสดุตามวรรคหนึ่งให้รวมถึงการอนุมัติยกเลิก แก้ไข เปลี่ยนแปลงสัญญาหรือข้อตกลงต่าง ๆ ที่เกี่ยวข้องกับการพัสดุด้วยข้อ ๓๐ ผู้จัดการอาจมอบอำนาจในการดำเนินการตามข้อ๒๙ ให้แก่ผู้ปฏิบัติงาน ผู้ใดผู้หนึ่งปฏิบัติแทนก็ได้ โดยคำนึงถึงตำแหน่งหน้าที่และความรับผิดชอบของผู้ที่ได้รับมอบอำนาจเป็นสำคัญประกาศณ วันที่ ๙ ธันวาคม พ.ศ. ๒๕๔๗จาตุรนต์ ฉายแสงรองนายกรัฐมนตรีประธานกรรมการกองทุนสนับสนุนการสร้างเสริมสุขภาพชัชสรัญ/จัดทำ๒๑กันยายน ๒๕๔๘โชติกานต์/ปรับปรุง๗กันยายน ๒๕๕๙[๑] ราชกิจจานุเบกษาเล่ม ๑๒๒/ตอนพิเศษ ๘๖ง/หน้า ๒/ ๑๕กันยายน ๒๕๔๘